ශ්‍රී ලංකාවේ වඳවී යන සහ වඳවීමේ තර්ජනයට ලක්ව ඇති සතුන් හා ශාඛ සම්බන්ධව වසර පහකට වරක් සකස් කළ යුතු රතු දත්ත පොත වසර 10 කට පසුව නව සංස්කරණය සකස් කිරීම පරිසර අමාත්‍යාංශය විසින් අවසන් කර තිබෙනවා.පරිසර අමාත්‍යාංශයේ ජෛව විවිධත්ව ඒකකය විසින් සකස් කර ඇති මෙම රතු දත්ත පොත වර්ගීකරණය කොටස් 09 කින් සමන්විතයි.වඳ වී ගිය / පරම්පරා ගත ගහනයෙන් තොර වූ / වඳවී යාමේ උග්‍ර තර්ජනයට ලක්වූ / වඳ වී යාමේ ඉහළ අවධානමක් ඇති / සහ අනතුරට ලක්විය හැකි යන්න එහි මුල් කාණ්ඩ 05 යි.අවදානම හමුවේ ඇති / අවම අවදානමේ ඇති / දත්ත ඌණතා සහිත සහ වර්ගීකරණයට ලක් නොකළ අනෙක් කාණ්ඩ 04 වනවා.ශ්‍රී ලංකාවේ රතුදත්ත පොතක් අවසන් වරට සකසා තිබෙන්නේ 2012 වසරේදීයි.රතු දත්ත පොත නව සංස්කරණය එළි දැක්වීම ලබන සිකුරාදා සිදු කිරීමට යෝජිතයි.